Tytuvėnų piliakalnis

Tytuvėnų piliakalnis (arba Bridvaišio piliakalnis, Alkakalnis; Lietuvos Respublikos kultūros paminklų sąrašo Nr. AR418) – piliakalnis Kelmės rajono savivaldybės teritorijoje, prie Tytuvėnų, Tytuvėnų seniūnija, Bridvaišio ežero šiauriniame krante, Tytuvėnų regioninis parkas. Pasiekiamas Tytuvėnuose pasukus į pietryčius link Pašakarnio, pavažiavus 1 km, priartėjus Bridvaišio ežerui, pasukus į dešinę pietvakarių kryptimi keliuku, yra už 200 m dešinėje, vakaruose nuo jo.

 Piliakalnis 
kairėje|miniatiūra|250x250px|3D modelis
Piliakalnis įrengtas Bridvaišio ežero šiauriniame krante esančioje atskiros kalvos – buvusios ežero salos – vakarinėje dalyje. Iš kitų pusių buvo apsaugotas pelkės, dab. durpynas. Aikštelė keturkampė, pailga šiaurės – pietų kryptimi, 25×18 m dydžio. Jos rytinėje pusėje supiltas 0,3 m aukščio, 5 m pločio pylimas, už kurio iškastas 8 m pločio, 0,2 m gylio griovys. Šlaitai vidutinio statumo, 1,5-6 m aukščio.

Piliakalnio pietinį šlaitą skalauja Bridvaišio ežeras. Šlaitai apaugę pušimis, aikštelė dirvonuoja.Lietuvos TSR archeologijos atlasas. – Vilnius: Mintis, 1975. – t. 2, p. 42 (Nr. 96)

 Tyrimai 
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečiu. Spėjama, kad čia galėjusi būti Cydaro pilis.

 Šaltiniai 

 Lietuvos TSR kultūros paminklų sąrašas, V., 1973, p.128

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Kelmės rajone
Kategorija:Tytuvėnai